Ջոկատի անդամներն իրենց ոլորտում կայացած մասնագետներ էին՝ գիտնական, բժիշկ,լրագրող եւ այլք, որոնք հիմնական աշխատանքից զատ՝ կամավորությամբ էին զբաղվում։ 1992 թվականին Հայաստանի Արտակարգ իրավիճակների վարչության պետ Ստեփան Բադալյանը, տեսնելով կամավորների ներգրավվածությունը երկրում կատարվող գրեթե բոլոր արտակարգ դեպքերին, կենտրոնի հետ պայմանագիր կնքեց, որով վերջինս ստանձնում է պատասխանատվություն փրկարարական աշխատանքներ իրականացնելու համար եւ դառնում պետական համակարգի մաս։